# 194. MAELEZO YA DANIELI KUHUSU HISTORIA YA YA UTAWALA WA ULIMWENGU

"Mungu amemjulisha mfalme Nebukadreza mambo yatakayokuwa katika, SIKU ZA MWISHO"

Ukweli ni kwamba Mungu ndiye anayemiliki falme za wanadamu unadhihirishwa katika sura hii. Nguvu za watu wa Mataifa zinahukumiwa na kuonekana kuwa chini ya mapenzi ya Mungu. Na utukufu wa mwanadamu unaonekana kuwa kivuli kinachotoweka. Ingawa Nebukadreza alijifikiria yeye mwenyewe kuwa alikuwa na uwezo wa kuamua hatima yake, anapewa ufahamu wa kutambua yeye siyo kiti isipokuwa ni chombo katika mkono wa BWANA. Ndilo la kwanza katika matukio matatu yanayomthibitisha BWANA, kuwa mwenye hekima yote (Danieli 2:47), mwenye nguvu zote (Danieli 3:28-29) na mwenye mamlaka yote (Danieli 4:37).

## MTIHANI ALIOPEWA MFALME - Danieli 2:1-9

Mungu, kwa njia ya ndoto (upitia), alimfunulia Nebukadreza "mambo yatakayokuwa siku za mwisho" (mstari 28) ndoto hiyo ilmwacha mfalme katika hali ya kufadhaika. Alisisimka na kuchanganyikiwa na akawaita watu wake wenye hekima, wanajimu na wachawi ili wamsaidie. Siuyo tu kwamba alitaka wamwambie maana ya ndoto ile, bali pia hata wamjulishe ile ndoto yenyewe. Wale waliojiweka kuwa wenye hekima waliwekwa katika kuchanganyikiwa na walimwomba mfalme ili awajulishe ile ndoto. Lakini Mfalme alisisitiza kuwa "Najua hakika kuwa mnataka kupata nafasi, kwa kuwa mmeona kuwa lile neno lenyewe limeniondoka" (mstari 8). Ndipo mfalme alipowatishia kuwa atawaua iwapo wangeshindwa kumjulisha ndoto ile na maana yake. Kwa kukata tamaa ndipo wale watu wenye hekima wakambembeleza mfalme wakisema; 'Hapana mtu duniani awezaye kulionyesha neno hili la mfalme; kwa maana hapana mfalme, wala bwana, wala liwali aliyetaka neno kama hili kwa mganga, wala kwa mchawi, wala kwa Mkaldayo." (mstari 10).

## AMRI YA KUWAANGAMIZA WENYE HEKIMA YATANGAZWA - Danieli 2:10-16

Mwitikio wenye hekima kwa ombi la mfalme lilimghadhabisha zaidi naye akaamrisha mara moja kuwa watu wote wenye hekima wauawe. Tangazo hili lilimhusu Danieli pia, ingawa yeye na rafiki zake watatu, walikuwa bado hawajahitimu mafunzo yao ya miaka mitatu, hata hivyo walikuwa wakihesabiwa katika kundi la watu wenye hekima (linganisha Danieli 1:5 na Danieli 2:1). Ingawa amri ilipotangazwa hawakuwepo, walishangazwa sana walipomwona Arioko, akida wa walinzi wa mfalme au "mkuu wa wauaji" (mstari 14 pembezoni). Uhakikisho wa Danieli kuwa angeisema ndoto ile, ulimshawishi mfalme kuruhusu muda wa nyongeza, ingawa ombi lililokuwa limetangulia kutoka kwa Wakaldayo, viongozi wa dini Babeli lilikuwa limekataliwa (mstari 8).

NGUVU YA MAOMBI YA MAOMBI -Danieli 2:17-23 Danieli na wenzake wakalifanya hili hitaji kuwa ni jambo la wote kuomba kwa pamoja (mstari 17). Na kama BWANA alivyokuwa amewabariki kuweza kuwa na msimamo wao dhidi ya unajisi (Danieli 1:8-17), vivyo hivyo waliamini kwamba Mungu angeweza kufunua "Mungu hataacha kuwafunulia watumishi wake manabii siri" (Amosi 3:7). Tunaweza kuwa na ujasiri wa namna hiyohiyo kwa kuwa Mungu ameahidi kusikia maombi (Mathayo 7:7), na kuwapa hekima wamchao (Zaburi 25:14; Yakobo 1:5). Waliomba, ili kwamba "wasiangamizwe pamoja na wenye hekima wa Babeli" (mstari 18), na katika kufanya hivyo walifanya kwa utaratibu sawasa na Ibrahimu, aliyemwombea Lutu "hasha, isiwe